**A 43. sorszámú Ellenőrzési szakelőadó megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 344 04

1.2. Szakképesítés-ráépülés megnevezése: Ellenőrzési szakelőadó

1.3. Iskolai rendszerű szakképzésben a szakképzési évfolyamok száma*:* -

1.4. Iskolarendszeren kívüli szakképzésben az óraszám: 240-360

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: –

2.1.2. Bemeneti kompetenciák: –

2.2. Szakmai előképzettség:

55 344 02 Államháztartási mérlegképes könyvelő

55 344 03 Egyéb szervezeti mérlegképes könyvelő

55 344 07 Vállalkozási mérlegképes könyvelő (Továbbiak a 7. fejezetben)

2.3. Előírt gyakorlat:–

2.4. Egészségügyi alkalmassági követelmények: –

2.5. Pályaalkalmassági követelmények: –

2.6. Elméleti képzési idő aránya: 60 %

2.7. Gyakorlati képzési idő aránya: 40 %

2.8. Szintvizsga:*–*

**3. PÁLYATÜKÖR**

3.1. A s szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3614 | Számviteli ügyintéző | Belső ellenőrzési munkatárs |
| 3.1.3. | Ellenőrzési szakelőadó |
| 3.1.4. | Pénzügyi és számviteli szakellenőr |
| 3.1.5. | Kontroller |
| 3.1.6. | Számlaellenőr |
| 3.1.7. | 4122 | Bérelszámoló | Bérellenőr |
| 3.1.8. | 3651 | Vám- és pénzügyőr | Pénzügyőr ellenőrzési szakelőadó |

3.2. A szakképesítés-ráépülés munkaterületének rövid leírása:

Az ellenőrzési szakelőadó alkalmas a vállalkozások, államháztartási szervezetek és egyéb szervezetek ellenőrzési feladatainak értelmezésére, egy-egy szervezet ellenőrzésével kapcsolatos feladatok megtervezésére, az ellenőrzések komplex megszervezésére, beleértve azok előkészítését, végrehajtását, megállapításainak, következtetéseinek és javaslatainak összefoglalását, a hasznosítás figyelemmel kísérését.

A szakelőadó ellenőrzést végez a korszerű informatikai környezetben, alkalmazza az általánosan használt számítástechnikai és pénzügyi szoftvereket, illetve alkalmazni tudja a belső ellenőrzési számítástechnikai programokat.

Az ellenőrzési szakelőadó képes hatósági ellenőrzési feladatok ellátására, adó, vám és jövedéki ellenőrzések önálló végrehajtására.

A szakképesítés-ráépüléssel rendelkező képes:

* közreműködni vállalkozások, államháztartási szervezetek és egyéb szervek ellenőrzési tevékenységének belső szabályozásában
* részt venni a belső kontrollrendszer működtetésében
* elvégezni a kontrolltevékenységeket
* végrehajtani a belső ellenőrzési tevékenységet
* előkészíteni, illetve elkészíteni az ellenőrzés stratégiáját és éves tervét
* előkészíteni a különböző típusú ellenőrzéseket
* irányítani egy-egy ellenőrzés végrehajtását
* elvégezni dokumentum alapú és helyszíni ellenőrzési feladatokat
* alkalmazni az ellenőrzési módszertanokat és eljárásokat
* írásba foglalni megállapításait, következtetéseit és javaslatait
* figyelemmel kísérni az ellenőrzések gyakorlati hasznosítását
* gondoskodni az ellenőrzések megfelelő dokumentálásáról és minőségbiztosításáról
* vizsgálni a különböző szervezetek céljainak megvalósítását
* ellenőrizni a szervezetek felépítésének és feladatainak összhangját
* értékelni a belső szabályozottságot
* vizsgálni a személyi feltételeket, a humánerőforrás gazdálkodást
* vizsgálni a tárgyi feltételeket, a fejlesztések, felújítások és karbantartások hatását
* vizsgálni a vagyonvédelem helyzetét
* vizsgálni a számviteli rend, bizonylati fegyelem érvényesítését
* vizsgálni és értékelni az információs rendszerek működését, azok feltételeit, a számítástechnikai eszközök és programok alkalmazását
* ellenőrizni a beszámoló készítési kötelezettség teljesítését, elemezni a beszámolót
* értékelni a belső kontrollrendzser működését
* értékelni a gazdaságosság, hatékonyság és eredményesség szempontjainak érvényre jutását
* controller tevékenységet végezni
* ismeri az uniós támogatások ellenőrzési rendszerét
* a tulajdonosi és hatósági ellenőrzések különböző típusaihoz igazodó ellenőrzési módszereket alkalmazni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** |  **megnevezése** | **a kapcsolódás módja** |
| 3.3.3. | 55 344 02 | Államháztartási mérlegképes könyvelő | szakképesítés-ráépülés |
| 3.3.4. | 55 344 03 | Egyéb szervezeti mérlegképes könyvelő | szakképesítés-ráépülés |
| 3.3.5. | 55 344 07 | Vállalkozási mérlegképes könyvelő | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10790-12 | A hazai ellenőrzés rendszere és módszertana |
| 4.4. | 10791-12 | Az ellenőrzési ismeretek és módszerek alkalmazása |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Iskolarendszeren kívüli szakképzésben: az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak**  |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10790-12 | A hazai ellenőrzés rendszere és módszertana | írásbeli |
| 5.2.4. | 10791-12 | Az ellenőrzési ismeretek és módszerek alkalmazása | gyakorlati |

A modulzáró vizsga csak akkor eredményes, ha valamennyi követelménymodulhoz rendelt modulzáró vizsgatevékenységet a jelölt külön-külön legalább 60%-os szinten teljesíti.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Gazdasági, pénzügyi, számviteli folyamatok ellenőrzése

A vizsgafeladat ismertetése: Gazdasági, pénzügyi, számviteli folyamatok ellenőrzése részletes feladatainak (szempontjainak) meghatározása, illetve megállapítások, következtetések és javaslatok bemutatása központi gyakorlati feladatlap alapján . A központi gyakorlati feladatlap a szakképesítésért felelős miniszter által kiadott és a honlapon közzétett útmutató alapján kerül összeállításra.

A vizsgafeladat időtartama: 90 perc

A vizsgafeladat aránya: 40%

5.3.2. Központi írásbeli vizsgatevékenység

A vizsgafeladat megnevezése: A hazai ellenőrzés rendszere és módszertana

A vizsgafeladat ismertetése: Ellenőrzési dokumentumok készítése.

A vizsgafeladat időtartama: 90 perc

A vizsgafeladat aránya: 30%

5.3.3. Szóbeli vizsgatevékenység

A vizsgafeladat megnevezése: Ellenőrzési rendszer, módszerek és feladatok

A szóbeli vizsgatevékenység a szakképesítésért felelős miniszter által kiadott és a honlapján közzétett Útmutató alapján kerül lebonyolításra.

A vizsgafeladat ismertetése: A szóbeli tételsor az ellenőrzési rendszerhez és módszertanhoz, és az ellenőrzési ismeretek alkalmazásához kapcsolódó szakmai követelmények megadott témaköreinek mindegyikét tartalmazza.

A vizsgafeladat időtartama: 60 perc (ebből felkészülési idő 30 perc

A vizsgafeladat aránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A modulzáró vizsgatevékenységek szervezésére, lebonyolítására és az értékelésre vonatkozó szabályokat a szakképesítésért felelős miniszter a <http://www.kormany.hu/hu/nemzetgazdasagi-miniszterium/ado-es-penzugyekert-felelos-allamtitkarsag/hirek/penzugyi-agazati-szakkepzesi-es-szabalyozott-szakmak> című honlapján közzéteszi.

A modulzáró vizsga vizsgatevékenységének szabályszerűségét a vizsgabizottság egy tagja utólag, de legfeljebb a komplex szakmai vizsga megkezdése előtti 5. napig ellenőrizheti.

A gyakorlati és írásbeli vizsgatevékenységet az első napon kell lebonyolítani, a vizsgatevékenységek vizsgaidőpontjai tekintetében a szakképesítésért felelős miniszter honlapján közreadott vizsganaptára az irányadó.

A szakképesítésért felelős miniszter a szakmai vizsga megkezdése előtt legalább 30 nappal a honlapján mindenki által hozzáférhető módon közzéteszi a szóbeli tételsorokat.

A szakmai vizsgán kizárólag a szakképesítésért felelős miniszter honlapján közzétett segédeszközök használhatóak.

A szakképesítés-ráépüléssel kapcsolatos előírások az állami szakképzési és felnőttképzési szerv <http://www.munka.hu/> című weblapján is elérhetők a Szak- és felnőttképzés Vizsgák menüpontjában.

5.5 A szakmai vizsga értékelésének a szakmai vizsgaszabályzattól eltérő szempontjai:

A szóbeli vizsgatevékenység csak akkor kezdhető meg, ha a gyakorlati és a központi írásbeli vizsgatevékenységek során a vizsgázó vizsgatevékenységenként legalább 60%-os teljesítményt ért el.

A komplex szakmai vizsga egyes vizsgatevékenységeinek érdemjegye az elért %-os teljesítmények alapján:

90–100% jeles (5)

80–89% jó (4)

70–79% közepes (3)

60–69% elégséges (2)

 0–59% elégtelen (1)

Amennyiben minden vizsgatevékenység eredményes, úgy a komplex szakmai vizsga osztályzatát a vizsgatevékenységenként elért érdemjegyek vizsgafeladat arányával súlyozott átlaga alapján két tizedesre kerekítve az általános szabályok szerint (0,50-től felfelé) kell meghatározni.

Sikertelen a komplex szakmai vizsga, ha annak bármelyik vizsgatevékenységének érdemjegye elégtelen (1). Javítóvizsgát abból a vizsgatevékenységből kell tenni, amelyből a vizsgázó teljesítményét elégtelenre (1) minősítette a vizsgabizottság.

Felmentés esetén a beszámítás alapjául szolgáló dokumentumban az adott vizsgatevékenységhez, vizsgarészhez rendelt értékelési teljesítményt (érdemjegy, osztályzat, teljesítményszázalék) kell figyelembe venni. Teljesítményszázalék esetén az érdemjeggyé történő átváltás a komplex szakmai vizsga vizsgatevékenységének értékelési besorolása alapján történik.

**6. eszköz- és felszerelési jegyzék**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Számítógép/laptop |
| 6.3. | Projektor |
| 6.4. | Jogszabály-gyűjtemény vagy számítógépes jogtár |
| 6.5. | Formanyomtatvány |
| 6.6. | Iratrendezők |
| 6.7. | Fénymásoló |
| 6.8. | Irodatechnikai eszközök (vágógép, spirálozó, kapcsológép, lyukasztó) |
| 6.9. | Telefon, fax |
| 6.10. | Számítógép |
| 6.11. | Internet hozzáférés |
| 6.12. | Nyomtató |
| 6.8. | Scanner |
| 6.9. | Irodai szoftverek (szövegszerkesztő, táblázatkezelő, adatbázis-kezelő) |
| 6.10. | Ügyintézési eljárásrend |
| 6.11. | Bizonylatok, formanyomtatványok |
| 6.12. | Jogszabály-gyűjtemény vagy számítógépes jogtár |

**7. EGYEBEK**

7.1. A modulzáró vizsga kötelező tartalmi elemei:

10790-12 A hazai ellenőrzés rendszere és módszertana

A vizsgafeladat ismertetése: Központi írásbeli feladatlap alapján, amely a szakmai követelmények megadott témaköreinek mindegyikét tartalmazhatja

A vizsgafeladat időtartama: 60 perc

10791-12 Az ellenőrzési ismeretek és módszerek alkalmazása

A vizsgafeladat ismertetése: Szakmai képzést folytató intézmény által összeállított gyakorlati feladatlap az ellenőrzési módszerek alkalmazására. A gyakorlati feladatlap a szakképesítésért felelős miniszter által kiadott és a honlapján közzétett Útmutató alapján kerül összeállításra.

A vizsgafeladat időtartama: 60 perc

7.2. A modulzáró vizsgatevékenységek alóli felmentés feltételei:

Az a jelölt, aki a közgazdasági felsőoktatás alapképzési szakjainak képesítési követelményeiről szóló 4/1996. (I. 18.) Korm. rendelet szerinti végzettséggel, vagy a felsőoktatási alap- és mesterképzésről, valamint a szakindítás eljárási rendjéről szóló 289/2005. (XII. 22.) Korm. rendelet szerinti gazdaságtudományok képzési területen szerzett végzettséggel, vagy a közgazdasági felsőoktatásban folyó szakirányú továbbképzési szakok képesítési követelményeiről szóló 7/1999. (II. 1.) OM rendelet, vagy a szakirányú továbbképzés szervezésének általános feltételeiről szóló 10/2006. (IX. 25.) OKM rendelet alapján szerzett közgazdasági felsőoktatásban folyó szakirányú végzettséggel rendelkezik és ellenőrzés tárgykörében eredményes vizsgát tett, felmentést kap a 10790-12 Hazai ellenőrzési rendszer és módszertan modulzáró vizsga írásbeli vizsgatevékenysége alól.

7.3. A szakmai vizsgabizottságban való részvételre kijelölt szakmai szervezet:

Magyar Könyvvizsgálói Kamara,

Magyar Számviteli Szakemberek Egyesülete.

7.4 Korábban megszerzett szakmai előképzettség beszámítása:

7.4.1. továbbá korábban megszerzett Mérlegképes könyvelő szakképesítés, továbbá aki a könyvviteli szolgáltatást végzők nyilvántartásába vételéről szóló 93/2002. (V. 5.) Korm. rendelet alapján a nyilvántartásba vétel szempontjából regisztrált mérlegképes könyvelő.